AIŠKINAMASIS RAŠTAS

Dėl Molėtų rajono savivaldybės tarybos 2020 m. vasario 26 d. sprendimo Nr. B1-39 „Dėl Molėtų rajono savivaldybės 2020 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2020 m. vasario 26 d. sprendimu Nr. B1-39 ,,Dėl Molėtų rajono savivaldybės 2020 metų biudžeto patvirtinimo“ patvirtintas ir 2020 m. gegužės 28 d. sprendimu Nr. B1-123 pakeistas 2020 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos – **886,4** tūkst. Eur:

1. Tikslinamos valstybės biudžeto programos “Susisiekimo valstybinės ir vietinės reikšmės keliais užtikrinimas” lėšos skirtos savivaldybei, suma – 852 tūkst. Eur:

1.1. Vadovaujantis Lietuvos Respublikos susisiekimo ministro 2020 m. birželio 5 d. įsakymu Nr. 3-361 „Dėl Lietuvos Respublikos susisiekimo ministro 2020 m gegužės 25 d. įsakymo Nr. 3-346 “Dėl ekonomikos skatinimo ir koronaviruso (Covid-19) plitimo sukeltų pasekmių mažinimo priemonių plano lėšų paskirstymo gyvenvietėse esantiems ir gyvenvietes jungiantiems keliams (gatvėms) su žvyro danga asfaltuoti“ pakeitimo”, savivaldybei skiriama:

1.1.1. 665 tūkst. Eur Čiulėnų seniūnijos Levaniškių kaimo Dūrių gatvei (Nr. L-2) kapitališkai remontuoti;

1.1.2. 187 tūkst. Eur Giedraičių seniūnijos Giedraičių miestelio Kementos gatvės (Nr. G-9) ruožui ir Naujajai gatvei (Nr. G-7) kapitališkai remontuoti;

2. Vadovaujantis Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 “Dėl vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms” savivaldybei skiriama 12,5 tūkst. Eur vaikų vasaros stovykloms ir kitoms neformaliojo vaikų švietimo veikloms finansuoti 2020 metais.

3. Vadovaujantis Lietuvos Respublikos švietimo, mokslo ir sporto ministro 2020 m. birželio 3 d. įsakymu Nr. V-835 “Dėl švietimo įstaigų modernizavimui skirtų lėšų paskirstymo”, savivaldybei skiriama 21,9 tūkst. Eur lėšų, skirtų vėdinimo ir kondicionavimo sistemoms savivaldybių egzaminų centruose-grupėse 2020 metais įrengti.

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Kita tikslinė dotacija kelių priežiūrai ir rekonstrukcijai | 852 |
| 2. | Valstybės lėšos vaikų vasaros stovykloms ir neformaliojo švietimo veikloms | 12,5 |
| 3. | Švietimo įstaigų modernizavimas | 21,9 |
| 4. | **Iš viso:** | **886,4** |

Gautomis pajamomis tikslinami :

1. Molėtų rajono savivaldybės administracijos asignavimai sprendimo 5 ir 3 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| **1. Valstybės lėšos** | | | | | | |
| 1.1. | Kita tikslinė dotacija kelių priežiūrai ir rekonstrukcijai | 3 | 852 |  |  | 852 |
| 1.2. | Valstybės lėšos vaikų vasaros stovykloms ir neformaliojo švietimo veikloms | 6 | 12,5 | 12,5 |  |  |
| 1.3. | Švietimo įstaigų modernizavimas | 3 | 21,9 |  |  | 21,9 |
| **Iš viso:** | |  | **886,4** | **12,5** | **0** | **873,9** |

Šiuo sprendimu taip pat tikslinamos valstybės ir savivaldybės lėšos, perskirstant lėšas tarp įstaigų, programų, ekonominės klasifikacijos straipsnių nekeičiant bendros asignavimų sumos.

Perskirstomas asignavimų planas:

1. Valstybės lėšos, suma - 18,6 tūkst. Eur. Atsižvelgiant į Molėtų r. Giedraičių Antano Jaroševičiaus gimnazijos 2020 m. birželio 9 d. programos sąmatos tikslinimo pažymą Nr. FA-72 ir Molėtų gimnazijos 2020 m. birželio 8 d. prašymą Nr. V3-88 „Dėl papildomų lėšų“, Molėtų pradinės mokyklos 2020 m. birželio 10 d. programos sąmatos tikslinimo pažymą Nr. (1.8.)-SD-61, perskirstomos valstybės lėšos, skirtos mokinių nemokamam maitinimui:

|  |  |  |  |  |  |
| --- | --- | --- | --- | --- | --- |
| Eil. Nr. | Funkcijos pavadinimas,  Įstaigos, vykdančios funkciją, pavadinimas | Programos kodas | Asignavimai | | |
| Iš viso | išlaidoms | |
| iš viso | darbo užmok. |
| **1.** | **Socialinė parama mokiniui už įsigytus maisto produktus ir paramos administravimas** | **Iš viso** | **18,6** | **18,6** | **0,2** |
| 1.1. | Giedraičių Antano Jaroševičiaus gimnazija | 7 | 4,3 | 4,3 | 0,2 |
| 1.2. | Molėtų gimnazija | 7 | 3 | 3 |  |
| 1.3. | Molėtų pradinė mokykla | 7 | 10,6 | 10,6 |  |
| 1.4. | Molėtų progimnazija | 7 | 0,7 | 0,7 |  |
| **2.** | **Socialinė parama mokiniui už įsigytus mokinio reikmenis ir lėšų administravimas** | **Iš viso** | **-18,6** | **-18,6** | **0** |
| 2.1. | Savivaldybės administracija | 7 | -18,6 | -18,6 |  |
| **Iš viso:** | | | 0 | 0 | 0,2 |

2. Savivaldybės lėšos, suma – 2 tūkst. Eur. Perskirstomos suplanuotos palūkanų mokėjimo lėšos perduodant jas Dubingių seniūnijos tiltelio per Jurkiškio upelį remontui (kelio atkarpa: Ciūniškių k. – Jurkiškių k.)

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Programos kodas | Suma,  tūkst. Eur | Kitoms išlaidoms | Darbo  užmokestis | Ilgalaikis  turtas |
| **Savivaldybės lėšos** | | | | | | |
| 1. | Molėtų rajono savivaldybės administracijos Finansų skyrius (paskolų grąžinimas ir palūkanų mokėjimas): | 2 | -2 | -2 |  |  |
| 2. | Molėtų rajono savivaldybės administracijos Dubingių seniūnija | 3 | 2 | 2 |  |  |
| 3. | **Iš viso:** |  | 0 | 0 | 0 | 0 |

**2. Šiuo metu esantis teisinis reglamentavimas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašas, patvirtintas 2019 m. balandžio 3 d. Molėtų rajono savivaldybės administracijos direktoriaus įsakymu Nr. B6-268 „Dėl Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašo tvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių - nenumatoma.

Teigiamos pasekmės – didinamas savivaldybės biudžetas, lėšos paskirstomos asignavimų valdytojams.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija, asignavimų valdytojai.